b"\n_START_ARTICLE_\nCal Becs (Puig-reig)\n_START_SECTION_\nDescripci\xc3\xb3\n_START_PARAGRAPH_\nMasia de planta gaireb\xc3\xa9 quadrada, amb el carener perpendicular a la fa\xc3\xa7ana, oberta a migdia, i amb la teulada a dues vessants. Els tancaments s\xc3\xb3n de fusta i les obertures de les finestres s\xc3\xb3n fetes amb brancals de rajol i arcs rebaixats de rajol pla. A la fa\xc3\xa7ana principal hi ha un cos afegit en \xc3\xa8poca posterior per\xc3\xb2 que s'integra amb la masia.  Al sector de ponent hi ha adossades les corts, granges i pallisses. Tot i la pobresa de la masia, pel que fa als materials (pedra molt irregular barrejada amb c\xc3\xb2dols i altres materials, llindes de fusta, etc.), i a les seves dimensions, la restauraci\xc3\xb3 del 1990 fa que esdevingui model i prototipus de la petita masia del Baix Bergued\xc3\xa0.\n_START_SECTION_\nHist\xc3\xb2ria\n_START_PARAGRAPH_\nLa masia \xc3\xa9s documentada des del segle XVIII, en un per\xc3\xadode de gran creixement demogr\xc3\xa0fic i de m\xc3\xa0xima explotaci\xc3\xb3 del camp catal\xc3\xa0. Formava part de la jurisdicci\xc3\xb3 dels Hospitalers, senyors del Castell de Puig-reig. L'any 1990 va ser restaurada."